Isoja lakkoja ei ole ollut Suomessa vuosikymmeniin.

Palvelualojen ammattiliitto PAMin aktiivit kertovat laatineensa työntekijöille lakko-oppaan.

Oppaan laatineet aktiivit pitävät myös Liitto X -blogia. Heidän mielestään hallituksen linja”tulee vääjäämättä ennemmin tai myöhemmin johtamaan pienempiin poliittisiin mielenilmaisuihin ja todennäköisesti myös yleislakkoon”.

Isoja lakkoja ei ole ollut Suomessa vuosikymmeniin, aktiiviryhmä muistuttaa.

- On tärkeää, että jokainen työntekijä tietää perusoikeutensa ennen kuin hallituksen viikate alkaa todenteolla heilumaan, oppaan pääkirjoitusvastuun ottanut Isto Yrjönen perustelee tarvetta oppaalle.

Yrjönen toimii PAMin valtuuston jäsenenä ja PAM Osuustoiminnan ammattilaiset ry:n puheenjohtajana.

Oppaan kirjoittamiseen ovat osallistuneet Yrjösen ohella Mira-Veera Auer, Niko Ravattinen, Mikko Ruokonen ja Joonas Tuomivaara.

- Me pyritään pitämään huoli siitä, että työntekijöillä ja ammattiosastoilla on paremmat valmiudet pitkiin työtaisteluihin ja kehotammekin ammattiosastoja varautumaan yleislakkoon, Mira-Veera Auer toteaa.

Lue vastaus ay-aktiiveille: Yleislakolla uhkailu ihmetyttää: ”Kuinka monta yt-pommia on liitoille tarpeeksi?”

PAMin puheenjohtaja Ann Selin väläytti yleislakon mahdollisuutta jo kesäkuussa.

STTK:n pääekonomisti Ralf Sund arvioi hiljattain Uudelle Suomelle, että hallituksen ajaman yhteiskuntasopimuksen kaatumisen merkittävä vaikutus on ilmapiirin kiristyminen Suomessa.

- Liitot molemmin puolin ajavat nyt omat aktiivinsa taisteluvarustukseen, Sund sanoi.

Lue Sundin haastattelu tästä .